Diari Oficial de la Generalitat Valenciana


Sumari del DOGV 9298, del 15-03-2022 (2022/1535)

Ratificació del Pla d'ordenació de recursos humans per a establir els criteris generals per a l'elaboració de bases específiques de selecció de personal en els processos de consolidació o estabilització d'ocupació temporal del personal laboral.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9298

Data del DOGV
:   15-03-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/1535


Data del document
:   22-02-2022

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * personal
    * concurs administratiu

Ratificació del Pla d'ordenació de recursos humans per a establir els criteris generals per a l'elaboració de bases específiques de selecció de personal en els processos de consolidació o estabilització d'ocupació temporal del personal laboral. [2022/1535]  
En la sessió de data 14 de febrer de 2022 (punt 2.1 de l'ordre del dia), la Junta de Govern Local de l'Ajuntament va ratificar el contingut del Pla d'ordenació de RH aprovat pel ple de la corporació municipal en data 10 de febrer de 2020 (punt 2.3 de l'ordre del dia), i consegüentment, va estimar plenament aplicables actualment els vigents criteris generals per a l'elaboració de les bases específiques dels procesos de selecció d'estabilització i/o consolidació d'ocupació temporal reservades a places de personal laboral incloses en les ofertes d'ocupació d'aquest Ajuntament establerts en l'esmentat acord plenari.  
No obstant això, tal com preveu la disposició addicional 4a de la Llei 20/2021, de 28 de desembre, es redueixen a la meitat tots els terminis establerts en les bases generals aprovades per l'Ajuntament quan es tracte de la tramitació i execució dels processos d'estabilització i/o consolidació de l'ocupació temporal del personal laboral.  
  
Per tant, en compliment de la normativa vigent, particularment el que disposa l'article 94 del Decret 3/2017, de 13 de gener, del Consell, es disposa la publicació d'aquest acord en extracte en el Diari Oficial de la Generalitat Valenciana (DOGV) i de manera íntegra, en el tauler d'anuncis de la seu electrònica de l'Ajuntament en l'adreça o URL:   
  
https://tavernesdevalldigna.sede.dival.es/tablondeanuncios  
Igualment, cal significar que aquest acte, de conformitat amb l'article 52.2 de la Llei 7/1985, de 2 d'abril, reguladora de les bases del règim local, posa fi a la via administrativa.  
Contra aquest acte es poden interposar els següents recursos:  
- Amb caràcter potestatiu, recurs de reposició o impugnar-lo directament davant la jurisdicció contenciosa administrativa.  
En el supòsit que s'interpose el recurs de reposició, s'ha de fer davant de l'òrgan municipal que va dictar l'acte en el termini d'un mes comptador des de l'endemà de la publicació d'aquest en el Diari Oficial de la Generalitat Valenciana (DOGV). La interposició impedirà, fins a la resolució expressa o presumpta, la utilització de la via contenciosa administrativa, de conformitat amb la legislació de procediment administratiu. El recurs de reposició caldrà que es resolga i es notifique en el termini d'un mes; en cas contrari, s'entendrà desestimat i quedarà oberta la via contenciosa administrativa.  
- En el supòsit que es decidisca interposar el recurs contenciós administratiu directament, es farà davant del Jutjat Contenciós Administratiu de València, en els terminis següents:  
- Dos mesos comptats des de l'endemà de la publicació en el DOGV de l'acte administratiu que s'impugna.  
- Dos mesos des del dia en què es notifique la resolució del recurs de reposició presentat.  
- Sis mesos, des del transcurs d'un mes des de la interposició del recurs de reposició sense que es notifique la seua resolució.  
La qual cosa es fa pública per a coneixement general.  
  
Tavernes de la Valldigna, 22 de febrer de 2022.- La regidora delegada de Personal: María Encarnación Mifsud Estruch.